CELEX: 62015TN0176
Language: hr
Date: 2015-04-10 00:00:00
Title: Predmet T-176/15: Tužba podnesena 10. travnja 2015. – Golparvar protiv Vijeća

6.7.2015   
            
            
               HR
            
            
               Službeni list Europske unije
            
            
               C 221/22
            
         Tužba podnesena 10. travnja 2015. – Golparvar protiv Vijeća
   (Predmet T-176/15)
   (2015/C 221/32)
   Jezik postupka: engleski
   
      Stranke
   
   
      Tužitelj: Gholam Hossein Golparvar (Teheran, Iran) (zastupnici: M. Taher, Solicitor, T. de la Mare i R. Blakeley, Barristers)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća (ZVSP) 2015/236 od 12. veljače 2015. o izmjeni Odluke 2010/413/ZVSP o mjerama ograničavanja protiv Irana u dijelu u kojem se odnosi na tužitelja,
            
         
               —
            
            
               poništi Provedbenu uredbu Vijeća (EU) 2015/230 od 12. veljače 2015. o provedbi Uredbe (EU) br. 26712012 o mjerama ograničavanja protiv Irana u dijelu u kojem se odnosi na tužitelja,
            
         
               —
            
            
               naloži Vijeću da tužitelju isplati iznos od 50  000 eura na ime naknade štete, i
            
         
               —
            
            
               naloži Vijeću snošenje tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističu osam tužbenih razloga.
   
               1.
            
            
               Prvi tužbeni razlog koji se temelji na očitoj pogrešci u ocjeni
               
                           —
                        
                        
                           Zbog svojeg potpunog umirovljenja (koje je nesporno) tužitelj ne ispunjava nijedan od kriterija za uvrštavanje na popis, te je obrazloženje Vijeća (kojim se ne osporava njegovo umirovljenje) činjenično netočno, tako da je Vijeće tužiteljevim ponovnim uvrštavanjem na popis počinilo očitu pogrešku u ocjeni.
                        
                     
         
               2.
            
            
               Drugi tužbeni razlog koji se temelji na povredi tužiteljevih postupovnih prava i prava na obranu
               
                           —
                        
                        
                           Vijeće je time što nije uzelo u obzir očitovanja i dokaze kojima se jasno dokazuje njegovo umirovljenje povrijedilo tužiteljeva postupovna prava i pravo na obranu.
                        
                     
         
               3.
            
            
               Treći tužbeni razlog koji se temelji na povredi članka 266. UFEU-a
               
                           —
                        
                        
                           Vijeće je pokušalo ponovno uvrstiti tužitelja na popis na osnovi uglavnom identične pravne metodologije i istih dokaza kao kod prvog uvrštavanja na popis, koje je Opći sud poništio.
                        
                     
         
               4.
            
            
               Četvrti tužbeni razlog koji se temelji na povredi načela pravomoćnosti
               
                           —
                        
                        
                           Tužiteljevo ponovno uvrštavanje na popis je zloporaba postupka i njome se krše načela pravomoćnosti i/ili pravne sigurnosti i/ili konačnosti.
                        
                     
         
               5.
            
            
               Peti tužbeni razlog koji se temelji na povredi, među ostalim, načela djelotvornosti i prava na djelotvornu sudsku zaštitu
               
                           —
                        
                        
                           Tužiteljevim ponovnim uvrštavanjem na popis krši se načelo djelotvornosti, pravo na djelotvornu sudsku zaštitu, njegova prava na temelju članka 47. Povelje Europske unije o temeljnim pravima (u daljnjem tekstu: Povelja) i/ili članak 6. i članak 13. EKLJP-a
                        
                     
         
               6.
            
            
               Šesti tužbeni razlog koji se temelji na povredi prava na dobru upravu
               
                           —
                        
                        
                           Tužiteljevo ponovno uvrštavanje na popis je zloporaba ovlasti te se/ili se njime krši njegovo pravo na dobru upravu, kako je zaštićeno člankom 41. Povelje.
                        
                     
         
               7.
            
            
               Sedmi tužbeni razlog koji se temelji na povredi tužiteljevih prava iz članka 7. i članka 17. Povelje i/ili članka 8. EKLJP-a i članka 1. Protokola br. 1 uz EKLJP i/ili načela proporcionalnosti.
               
                           —
                        
                        
                           Tužiteljevim ponovnim uvrštavanjem na popis krše se njegova temeljna prava na zaštitu svojega ugleda i mirno uživanje svojega vlasništva i načelo proporcionalnosti
                        
                     
         
               8.
            
            
               Osmi tužbeni razlog koji se temelji na činjenici nezakonitosti tužiteljevog ponovnog uvrštavanja na popis
               
                           —
                        
                        
                           Tužiteljevo ponovno uvrštavanje na popis u svakom slučaju se temelji na pretpostavljenoj zakonitosti mjera ograničavanja uvedenih protiv Islamic Republic of Iran Shipping lines (u daljnjem tekstu: IRISL), ali takve mjere uvedene protiv IRISL-a nezakonite su (zbog razloga koje je IRISL iznio a na koje se upućuje te ih preuzima i tužitelj) tako da mjere koje su donesene protiv tužitelja treba poništiti.